《戴公江鹢巳发买舟追送二首 其一》
明代·黄省曾

闻道东旌发，离情浩不收。水知随去鹢，山亦恋行舟。

想像经鸥渚，微茫过虎丘。别颜须一接，乘暮进江流。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。